Osnovna škola Kneginec Gornji

ETIČKI KODEKS

## neposrednih nositelja odgojno-obrazovne djelatnosti

Gornji Kneginec, veljača 2009. godine.

Na osnovi odredbi članka 58. stavka 1. zakona o odgoju i obrazovanju u osnovnoj i srednjoj školi ( NN broj 87/08), te članka 54. i 208. Statuta Osnovne škole Kneginec Gornji, a u suradnji s Učiteljskim vijećem, Vijećem učenika i Vijećem roditelja, na sjednici održanoj dana 19.2.2009. godine donosi

ETIČKI KODEKS

neposrednih nositelja odgojno-obrazovne djelatnosti

# l. OPĆE ODREDBE

#### Članak 1.

1. Etički kodeks Osnovne škole Kneginec Gornji, Gornji Kneginec, Toplička bb (u daljnjem tekstu: Etički kodeks), sadržava načela profesionalne etike u skladu s kojima se u svom profesionalnom i javnom djelovanju trebaju ponašati učitelji, nastavnici i drugi zaposlenici Osnovne škole Kneginec Gornji (u daljnjem tekstu: Škola).
2. Etički kodeks sastoji se od standarda ponašanja prilagođenih potrebama Škole i očuvanju dostojanstva i ugleda Škole te njezinih učenika i učitelja.

Članak 2.

* 1. Svrha donošenja ovoga Etičkog kodeksa je utvrđivanje obveze promicanja vrijednosti specifičnih za vrlo odgovornu i osjetljivu odgojno-obrazovnu djelatnost koju u Školi provode učitelji i stručni suradnici. Provođenje odredbi ovoga etičkog kodeksa ima za svrhu i utjecaj na učenike u cilju prihvaćanja tih etičkih normi u budućem životu i radu (djelovanje primjerom) i podizanje razine značenja učiteljskog poziva u mjestu rada i širem okruženju odnosno u društvu kao cjelini.
  2. Promicanje ponašanja i vrijednosti koje su sadržane u ovome kodeksu obveza je svih učitelja, stručnih suradnika i ostalih zaposlenika Škole kao i svih tijela koje se formiraju u Školi.
  3. Radi ostvarenja cilja iz st. 1. ovoga članka, tijela predviđena u čl. 28.i 29. ovoga Etičkog kodeksa daju svoja mišljenja o ostvarivanju etičkih načela i standarda u Školi, kako u načelnim pitanjima, tako i u pojedinim konkretnim predmetima, te poduzimaju druge radnje i obavljaju druge djelatnosti uređene ovim Etičkim kodeksom.
  4. Postupci propisani ovim Etičkim kodeksom ne ureduju prava, obveze i odgovornosti osoba koje u njima sudjeluju te nisu alternativa za građanske, kaznene, upravne i stegovne postupke uređene zakonima, drugim propisima i aktima Škole.
  5. Ako u skladu sa Statutom Škole povreda Etičkog kodeksa povlači stegovnu odgovornost osobe koja ju je počinila, općim aktima Škole može se odrediti u kojim će se slučajevima u stegovnom postupku obvezno zatražiti mišljenje etičkog povjerenstva.
  6. Mišljenje dano u postupku uređenom Etičkim kodeksom djeluje svojim autoritetom i treba služiti tumačenju Etičkoga kodeksa i promicanju etičnog ponašanja u Školi. Ono ne veže druga tijela i nije upravni akt.

### Značenje pojmova iz ovoga kodeksa

Članak 3.

Pojedini izrazi iz ovoga Kodeksa imaju značenje:

* + 1. „Djelatnici Škole" označava sve osobe koje rade u Školi, osobe koje izvode nastavu, a nisu zaposlenici Škole, surađuju u izvedbi određenih dijelova sadržaja nastavnog programa i izvannastavnih aktivnosti koje su planirane u Godišnjem planu i programu rada te djeluju u okviru zajedničkih i pomoćnih službi, neovisno o vrsti i trajanju ugovora na temelju kojega ostvaruju prava i obveze u Školi;
    2. „Učitelj” uključuje sve stručno osposobljene osobe za poučavanje i odgojno-obrazovni rad učenika unutar odgojno-obrazovne institucije kao i osobe koje održavaju nastavu u Školi bez obzira na stručno zvanje te na vrstu i trajanje ugovora na temelju kojega održavaju nastavu, koristeći se suvremenim i didaktičkim strategijama u nastavi;
    3. „Učenik" uključuje sudionika odgojno-obrazovnog procesa koji je formalno upisan u osnovnu školu i stječe znanja, razvija sposobnosti, vještine i navike s naglaskom na odgojne vrijednosti. Isto tako, uključene su sve osobe koje slušaju nastavu i izvannastavne aktivnosti u Školi, neovisno o njihovu statusu.

# II. PRAVILA PONAŠANJA

### Načelo neometanog uživanja prava

#### Članak 4.

Škola svakom svom djelatniku i učeniku mora osigurati uživanje svih ljudskih prava koja se ostvaruju unutar Škole te poštovanje prava zajamčenih Ustavom i zakonima Republike Hrvatske.

## Načelo poštovanja integriteta i dostojanstva osobe

#### Članak 5.

1. Svi djelatnici Škole trebaju biti poštovani kao osobe u skladu sa zajamčenim pravima na život, integritet i dostojanstvo.
2. Svim djelatnicima i učenicima Škole mora biti osigurano pravo na privatnost. Načelo autonomije nastavnog rada

#### Članak 6.

* 1. Svi učitelji Škole imaju pravo autonomno djelovati u granicama svoga statusa i u skladu s ciljevima ostvarivanja zadaća odgoja i obrazovanja.
  2. Svim djelatnicima treba priznati pravo na nesmetan profesionalni razvoj i kvalitetno usavršavanje u skladu s osobnim mogućnostima i planovima, u mjeri u kojoj se pritom ne narušava isto pravo druge osobe. Škola je dužna nastojati da se za ostvarenje ovoga prava osiguraju odgovarajući uvjeti.
  3. Svi djelatnici i učenici imaju obveze i odgovornosti prema drugima u smislu

poštena, iskrena i nepristrana ponašanja i prihvaćanja kriterija izvrsnosti u svim domenama, a radi ostvarivanja zajedničkoga cilja Škole u cjelini.

## Načelo jednakosti i pravednosti

#### Članak 7.

1. Svaki djelatnik i učenik Škole treba se ponašati u skladu s načelom jednakosti i pravednosti na način koji isključuje svaku diskriminaciju, zlostavljanje, uznemirivanje ili iskorištavanje. Potrebno je poticanje ne nasilnog rješavanja problema između svih subjekata u procesu rada i djelovanja. Škola je dužna osigurati uvjete za ostvarivanje načela jednakosti i pravednosti.
2. Učitelji Škole ne smiju zlouporabiti svoj autoritet i ne smiju dopustiti da osobni interesi i odnosi rezultiraju situacijama koje mogu utjecati na mogućnost objektivnoga prosuđivanja te etičkoga i profesionalnog obavljanja radnih obveza. Također, predstavljanje institucije u kojoj pojedini učitelj radi i djeluje treba činiti korektno, te razlikovati vlastite stavove od stavova institucije u kojoj su zaposleni.
3. Svim djelatnicima Škole treba osigurati jednake uvjete: ostvarivanja profesionalnih obveza i osobina ličnosti; stjecanja znanja iz predmetne struke; stjecanja pedagoško-psiholoških i didaktičko-metodičkih znanja; iskazivanja intelektualnih sposobnosti i napredovanja. Načelo slobode mišljenja i izražavanja

#### Članak 8.

Škola kroz nastavu promiče ljudska prava, a naročito podupire i potiče slobodu mišljenja i izražavanja mnijenja kao temeljnu vrijednost u svim segmentima života i rada.

## Načelo profesionalnosti

#### Članak 9.

* 1. Od učitelja se očekuje da odgovorno, savjesno, profesionalno i etički besprijekorno ispunjavaju sve svoje obveze prema učenicima, kolegama i ostalim djelatnicima Škole. Istovremeno, očekivanja se odnose i na promicanje humanih vrijednosti i suvremenih znanstvenih dostignuća. U svojem djelovanju učitelji slijede načela objektivnosti, nepristranosti, razboritosti, korektnosti, dijaloga i tolerancije.
  2. Obveza je učitelja Škole poštovanje kriterija stručnosti i izvrsnosti te u skladu s time konstantno i aktivno stručno usavršavanje unutar svog nastavnog područja ili predmeta i utemeljivanje svih profesionalnih i etičkih prosudbi na dostupnim činjenicama, isključujući predrasude bilo koje vrste.
  3. Svi učitelji i djelatnici Škole trebaju održavati i poticati suradničke odnose u profesionalnim odnosima, podržavati inovativnost, timski rad i razmjenu iskustava prilikom učenja i poučavanja; usmjeravati mlađe kolege i nastojati na učinkovitoj uporabi školskih resursa. Od svih učitelja, učenika i djelatnika Škole očekuje se profesionalno djelovanje u duhu zajedničkih ciljeva te sudjelovanje u izvanškolskim djelatnostima koje neće biti u sukobu s njihovim profesionalnim obvezama u Školi niti štetiti tim obvezama, kao ni ugledu Škole.
  4. Verbalna i neverbalna komunikacija učitelja, djelatnika i učenika treba biti u skladu s njihovim zadaćama i ulogom u ostvarivanju cilja i zadaće odgoja i obrazovanja.

# Načelo poštovanja zakona i pravnih postupaka

#### Članak 1 0.

1. Od svih učitelja i djelatnika Škole očekuje se poštovanje svih pravnih propisa i pravnih postupaka koji se tiču njihovih obveza kao djelatnika Škole.
2. Škola je obvezna osigurati uvjete nužne za upoznavanje učitelja i djelatnika sa svim relevantnim pravilima koja se tiču njihovih obveza.
3. U svim postupcima koji se odnose na ostvarenje načela i pravila iz Etičkog kodeksa ili su s njima povezani, učiteljima i djelatnicima Škole treba osigurati mogućnost sudjelovanja u postupku, pravo da se izjasne o relevantnim navodima i iznesu svoje argumente te ravnopravan položaj u postupku u odnosu prema drugim sudionicima koji se nalaze u istom ili usporedivom položaju.
4. U svakome slučaju u kojem postoji neslaganje pri tumačenju i primjeni načela Etičkog kodeksa, učitelji i djelatnici Škole obvezni su nastojati da se sporna pitanja najprije riješe unutar sredine u kojoj je do povrede došlo ili kod mjerodavnih tijela Škole, u skladu s odredbama glave IV. i V. ovoga Etičkog kodeksa. Obraćanje tijelima izvan Škole treba se ograničiti na slučajeve u kojima je to primjereno i nužno.
5. Nadležna tijela Škole dužna su pravodobno djelovati radi prevencije i suzbijanja povreda Etičkog kodeksa. U tu svrhu ona trebaju pokretati postupke i poduzimati druge radnje u granicama svoje nadležnosti te istražiti sve prijave u kojima se iznosi sumnja u etičnost ponašanja djelatnika Škole.

## Načelo zabrane diskriminacije i uznemiravanja

Članak 1 1 ,

* 1. U skladu s načelima iz ovoga Etičkog kodeksa, nedopustiv je svaki oblik neposredne i posredne diskriminacije temeljen na religiji, etničkoj i nacionalnoj pripadnosti, rasi, spolu, spolnoj orijentaciji, Životnome stilu, imovinskom stanju, podrijetlu, obiteljskom i bračnom statusu, trudnoći, obiteljskim obvezama, godinama, invalidnosti, tjelesnom izgledu, političkom opredjeljenju i zdravstvenom stanju.
  2. Isključivi kriteriji vrednovanja i napredovanja smiju biti stručnost, sposobnost i profesionalne zasluge te osposobljenost i rezultati u obavljanju određene vrste djelatnosti, poslova i zadataka. Odnos prema sredini u kojoj se djeluje na odgojno obrazovnoj razini od strane svih subjekata uključenih u dotičan proces, trebao bi zajednički promicati humane odnose i demokratska načela.

#### Članak 1 2.

1. Zabranjena je svaka vrsta uznemiravanja djelatnika Škole.
2. Uznemirivanjem se smatra svako neprimjereno ponašanje prema drugoj osobi kojem je cilj ili koje stvarno znači povredu osobnog dostojanstva, koje ometa njezino obavljanje radnih zadataka ili smanjuje kvalitetu njezina života. Uznemirivanjem se osobito smatra svaki čin, pojedinačan ili ponavljan, verbalni, neverbalni ili fizički, koji stvara ili pridonosi stvaranju neugodnih i neprijateljskih radnih i obrazovnih okolnosti ili koji drugu osobu zastrašuje, vrijeđa ili ponižava.
3. Neprihvatljivo je svako spolno uznemirivanje. Spolno uznemirivanje specifičan je oblik uznemirivanja koje karakterizira izostanak pristanka ili odbijanje druge strane, a uključuje ponavljano neželjeno upućivanje verbalnih i fizičkih prijedloga spolne naravi drugoj osobi, fizičko napastovanje, ponavljano neželjeno iznošenje šala i opaska koje su spolno obojene, uključujući referiranje na spol i spolnu orijentaciju, ruganje i ismijavanje koje je spolno obojeno, izlaganje spolno uvredljivoga i uznemirujućega materijala te zahtijevanje spolnih usluga u zamjenu za određeno djelovanje ili propuštanje s pozicije autoriteta.
4. Uobičajena komunikacija, dobronamjerne šale i kritika kao i odnosi spolne i druge intimne naravi između djelatnika Škole koji počivaju na pristanku i uzajamnom poštovanju smatraju se područjem privatnosti te nisu sami po sebi kršenje Etičkog kodeksa. Treba, međutim, izbjegavati situacije u kojima

takvi odnosi između djelatnika Škole mogu dovesti do kršenja pravila Etičkog kodeksa o objektivnosti i nepristranosti i sukobu interesa, posebno u odnosima između djelatnika Škole koji su u neposrednom hijerarhijskom odnosu koji uključuje ocjenjivanje tuđeg rada i dostignuća i/ili odlučivanje o statusu, profesionalnom napredovanju, pogodnostima i nagradama.

1. Svaka osoba ima pravo prijaviti uznemirivanje koje je počinio djelatnik Škole. Na osobu koja je odbila uznemirivanje ili prijavila takvu vrstu ponašanja ne smije se vršiti nikakav pritisak.

Članak 1 3.

Svi djelatnici Škole trebaju biti objektivni, moralno se ponašati, te odgovorno i profesionalno raditi. Stoga ne smiju dopustiti da predrasude bilo koje vrste utječu na njihovu objektivnost u obavljanju profesionalne djelatnosti. Profesionalne dužnosti u nastavnom radu

#### Članak 1 4.

Svi djelatnici Škole koji sudjeluju u nastavnom radu u Školi imaju sljedeće dužnosti:

* 1. nastojati da prenošenje znanja na učenike iz pojedinoga predmeta bude na što višoj razini;
  2. osigurati točnost, preciznost, reprezentativnost sadržaja područja ili predmeta i primjerenu poziciju predmeta unutar odgojno obrazovnog programa Škole;
  3. nastojati da učenici što djelotvornije postignu ciljeve predmeta ili područja koje predaju;
  4. obrađivati sve teme na otvoren, pošten i pozitivan način, a osobito teme koje učenici iz bilo kojeg razloga mogu smatrati osobito osjetljivima;
  5. pridonositi intelektualnom razvoju učenika unutar predmeta ili područja u kojem se nastava obavlja, poticati aktivnost učenika i njihovo kritičko i argumentirano mišljenje, te izbjegavati sve djelatnosti koje bi mogle omesti taj razvoj;
  6. osigurati učenicima vrednovanje njihova rada koje je valjano, otvoreno, pravedno, objektivno i pravodobno;
  7. osigurati transparentnost i javnost te objektivnost ocjenjivanja, odnosno objektivno i valjano vrednovati učenička postignuća u cilju poticanja njihova razvoja i poštujući njihovu osobnost;
  8. poštovati dignitet svojih kolega i u suradnji s njima raditi u interesu

napredovanja svih učenika;

* 1. poštovati obrazovne ciljeve, zadaće i standarde Škole u interesu razvoja učenika;
  2. uzimati u obzir mišljenje i ocjene učenika o svojoj nastavnoj kompetenciji u cilju unapređivanja kvalitete nastavnoga procesa.

## Odnos učenika i djelatnika Škole

#### Članak 1 5.

1. Učenici su se dužni prema svim djelatnicima Škole odnositi pristojno uz uvažavanje dostojanstva svake osobe i svakoga posla.
2. Učenici su dužni učitelje i stručne suradnike upoznati sa svim okolnostima koje imaju utjecaj na ispunjenje obveza u odgojno-obrazovnom radu.
3. U ispunjavanju nastavnih obveza učenici ne smiju rabiti nedopuštena tehnička pomagala (mobitel i sl.), prepisivati od kolega ili se na drugi način služiti nedopuštenim radnjama.

#### Članak 1 6.

Učitelji i stručni suradnici ne smiju učenikova znanja i rezultate rada (crteže, pisane sastavke itd.) koristiti za svoje osobne potrebe ili probitke.

## Odnos djelatnika Škole prema roditeljima, skrbnicima i drugim građanima

#### Članak 1 7.

* 1. U odnosu prema roditeljima, skrbnicima i drugim građanima, djelatnici Škole dužni su nastupati pristojno, skromno, nepristrano, savjesno i profesionalno.
  2. Djelatnicima Škole nije dopušteno od roditelja, skrbnika ili drugih građana primati darove ili usluge niti ih poticati na darivanje ili pružanje usluga za sebe ili za drugu osobu za koju je izvjesno da je u svezi s kojim od djelatnika Škole.
  3. Obveza je djelatnika Škole otklanjati svaki pokušaj korupcije te kod učenika promicati spoznaju o štetnosti korupcije. Međusobni odnosi djelatnika Škole

#### Članak 1 8.

1. U međusobnim odnosima djelatnici su dužni iskazivati uzajamno poštovanje, pristojnost, strpljenje i suradnju.
2. Djelatnik Škole ne smije druge djelatnike ometati u obavljanju njihovih poslova.
3. Djelatnici su dužni redovito razmjenjivati informacije o radnim i stručnim pitanjima.
4. Djelatnici su dužni poštovati položaj svojih kolega i s njima raditi u interesu što kvalitetnijeg obavljanja školske djelatnosti.

Članak 1 9.

U okviru svoga položaja, ravnatelj je dužan poticati djelatnike na kvalitetno i učinkovito obavljanje poslova, međusobno uvažavanje, poštivanje i suradnju te korektan odnos prema roditeljima, skrbnicima i drugim građanima.

## Sukob interesa

#### Članak 20.

* 1. Svi učitelji i nastavnici Škole trebaju izbjegavati sukobe interesa (sukob interesa mogu uzrokovati, na primjer, obiteljski odnosi, blisko prijateljstvo, intimne veze, antagonizmi i sl.).
  2. Treba nastojati na neovisnosti svih izvanškolskih djelatnosti (koje uključuju financijske ili drugačije interese) kako one ne bi bile u sukobu s profesionalnim obvezama Škole ili utjecale na integritet i objektivnost učitelja.
  3. Nedopustiv je svaki oblik nepotizma. Nepotizmom se smatra svako djelovanje koje srodnika određene osobe stavlja u povlašten položaj prema drugim osobama koje raspolažu jednakim ili boljim sposobnostima.

## Transparentnost i povjerljivost

#### Članak 21 .

1. Škola podupire i promiče transparentnost u propisima i djelovanju kao jednu od temeljnih vrijednosti. Sva pravila i odredbe kojima se definiraju prava i obveze djelatnika Škole trebaju biti precizni, jasni i dostupni svima.
2. Svi djelatnici Škole trebaju uvažavati tu vrijednost transparentnosti  dostupnosti kriterija i postupaka evaluacije ispunjavanja profesionalnih obveza (ispiti, upisi, profesionalno napredovanje i sl.).
3. Svi djelatnici Škole koji na temelju svojega položaja u Školi raspolažu podacima sa statusom povjerljivosti trebaju štititi tajnost takvih podataka. Podaci sa statusom povjerljivosti su oni podaci tajnost kojih proistječe iz potrebe zaštite prava djelatnika Škole i koji su zakonom, općim aktima Škole ili odlukom nadležnog tijela donesenom na temelju tih propisa, proglašeni povjerljivima. Ne dopušta se otkrivanje povjerljivih podataka drugim članovima Škole kao ni bilo kojoj drugoj strani, osim ako je takvo razotkrivanje dio uobičajenoga obavljanja posla u Školi ili ako postoji zakonska i profesionalna obveza da se takve informacije objave.

## Pravo i dužnost kontinuiranog usavršavanja i cjeloživotnog obrazovanja

#### Članak 22.

Svi djelatnici Škole imaju pravo i dužnost neprekidno se usavršavati i ustrajati na unapređivanju kakvoće i razine vlastita znanja i stručnosti unutar svoga radnog mjesta.

## Profesionalno napredovanje

#### Članak 23.

* 1. Procjena uspješnosti ostvarivanja profesionalnih obveza i profesionalne kompetencije bilo kojega djelatnika Škole treba biti objektivna i nepristrana te utemeljena na unaprijed definiranim i transparentnim kriterijima.
  2. Ako više kandidata u jednakom stupnju ispunjava postavljene profesionalne uvjete, prilikom zapošljavanja i unapređivanja treba uzeti u obzir i potrebu da se na primjeren način potaknu interesi socijalne skupine koja je u danome području podzastupljena.
  3. Svaki oblik neposredne ili posredne diskriminacije u postupku evaluacije uvjeta profesionalnoga napredovanja, te u samom postupku napredovanja, smatra se nedopustivim.

## Javno nastupanje

#### Članak 24.



Škola će podupirati pravo učitelja na javno nastupanje i slobodu izražavanja što uključuje nastupe pred publikom, na radiju i televiziji, izražavanje svojih stajališta u novinama, knjigama i časopisima, kao i druge oblike djelovanja za dobrobit Škole.

## Odgovornost prema Školi

#### Članak 25.

1. Profesionalne sposobnosti zaposlenika Škole trebaju, što je više moguće, pridonositi ostvarenju djelatnosti Škole.
2. Djelatnici Škole trebaju se brinuti o dobru i interesima tolerancije te odgovornog i poštenog traganja za optimalnim rješenjima. U tom smislu ne odobrava se:

 namjerno ometanje djelatnosti Škole;

 nesavjestan odnos spram imovine Škole te onemogućivanje ili otežavanje ostalim djelatnicima Škole da se koriste tom imovinom;

 upotreba školske imovine ili pogodnosti za osobne, komercijalne, političke, vjerske, društvene i druge izvanškolske svrhe bez posebnog odobrenja;  poticanje drugih djelatnika Škole u nepoštovanju školskih pravila;

 namjerno predstavljanje osobnih stajališta kao službenoga stajališta Škole radi stjecanja osobne koristi;  korištenje imenom ili logotipom Škole za privatne djelatnosti kako bi se neopravdano stvorio dojam školskog autoriteta.

III. ETIČKO POVJERENSTVO

#### Članak 26.

1. Sva tijela Škole dužna su, svako u okvirima svoje nadležnosti, brinuti se za ostvarenje i unapređenje etičkih standarda u Školi i provedbu Etičkog kodeksa. Ona su ovlaštena autonomno tumačiti odredbe Etičkog kodeksa i primjenjivati ih prema vlastitoj savjesti, u duhu njegovih vrijednosti.
2. Tijela iz st. 1. ovoga članka ovlaštena su u konkretnim slučajevima ili u svezi s načelnim pitanjima tumačenja i primjene Etičkog kodeksa zatražiti mišljenje od etičkog povjerenstva iz članka 28. ovoga Kodeksa.

Članak 27.

Za praćenje primjene odredaba Etičkog kodeksa i ispunjavanja obveza iz Etičkoga kodeksa, u Školi se osniva Etičko povjerenstvo.

Članak 28.

(1) Etičko povjerenstvo ima predsjednika i dva člana.

(2) Predsjednika i članove povjerenstva imenuje ravnatelj uz prethodnu suglasnost

Učiteljskog vijeća.

(3) Mandat Etičkog povjerenstva iznosi dvije godine.

#### Članak 29.

* 1. Etičko povjerenstvo radi na sjednici koju saziva predsjednik.
  2. Sjednice Etičkog povjerenstva su javne. Radi zaštite prava na privatnost ili drugih važnih razloga, Etičko povjerenstvo može, u mjeri u kojoj je to prijeko potrebno, isključiti javnost sa sjednice.
  3. Pitanja iz svoje nadležnosti Etičko povjerenstvo rješava zaključkom.
  4. Zaključak iz stavka 3. ovoga članka Etičko povjerenstvo donosi jednoglasno.

#### Članak 30.

1. Djelatnik Škole, učenik, roditelj, skrbnik i drugi građanin koji smatra da je neki od obveznika primjene ovog Etičkog kodeksa postupio suprotno njegovim odredbama, može svoju pritužbu dostaviti Etičkom povjerenstvu.
2. Pritužba mora sadržavati podatke o:  opisu činjeničnog stanja i

 odredbama etičkog kodeksa koje su činjenjem ili propuštanjem

povrijeđene.

1. Pritužba se podnosi u pisanom obliku ili u zapisnik u tajništvu Škole. Članak 31 . Pritužbu iz čl. 30. ovoga Kodeksa, Etičko povjerenstvo dužno je riješiti te svoj zaključak, u pisanom obliku, dostaviti podnositelju pritužbe u roku od 35 dana od dana primitka pritužbe.

IV. ZAVRŠNE ODREDBE

#### Članak 32.

Ovaj Etički kodeks stupa na snagu osmog dana od dana objave na oglasnoj ploči Škole.

Predsjednik Školskog obora.

Sanja Mihalić, mr.uir

Ovaj Etički kodeks objavljen na oglasnoj ploči Škole dana 19.2. 2009. godine te je, sukladno odredbi čl. 32., na snagu stupio 25.2.2009.

KLASA: 003-05/09-01/2

URBROJ 2186-31-09-1

Gornji Kneginec, 19.2. 2009.

v.d. Ravnatelj:

Miljenko Rožmarić, prof.